CELEX: 32020R0777
Language: lv
Date: 2020-06-12 00:00:00
Title: Komisijas Īstenošanas regula (ES) 2020/777 (2020. gada 12. jūnijs), ar ko pēc Eiropas Parlamenta un Padomes Direktīvas (ES) 2016/798 transponēšanas termiņa pagarināšanas attiecībā uz piemērošanas datumiem un dažiem pārejas noteikumiem groza Īstenošanas regulu (ES) 2018/763 (Dokuments attiecas uz EEZ)

15.6.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 188/1
               
            
         KOMISIJAS ĪSTENOŠANAS REGULA (ES) 2020/777
         (2020. gada 12. jūnijs),
         ar ko pēc Eiropas Parlamenta un Padomes Direktīvas (ES) 2016/798 transponēšanas termiņa pagarināšanas attiecībā uz piemērošanas datumiem un dažiem pārejas noteikumiem groza Īstenošanas regulu (ES) 2018/763
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Direktīvu (ES) 2016/798 (2016. gada 11. maijs) par dzelzceļa drošību (1) un jo īpaši tās 10. panta 10. punktu,
         tā kā:
         
                     (1)
                  
                  
                     Direktīva (ES) 2016/798 tika grozīta ar Direktīvu (ES) 2020/700 (2), lai dalībvalstīm dotu iespēju pagarināt termiņu, kurā stājas spēkā valsts normatīvie un administratīvie akti, kas vajadzīgi, lai izpildītu Direktīvas (ES) 2016/798 33. panta 1. punktā minētos noteikumus.
                  
               
                     (2)
                  
                  
                     Covid-19 uzliesmojuma dēļ varētu aizkavēties to drošības sertifikāta pieteikumu novērtēšana saskaņā ar Eiropas Parlamenta un Padomes Direktīvu 2004/49/EK (3), par kuriem drošības sertifikāts bija jāizdod līdz 2020. gada 16. jūnijam. Tāpēc dalībvalstīs, kuras Aģentūrai un Komisijai ir sniegušas paziņojumu saskaņā ar Direktīvas (ES) 2016/798 33. panta 2. punktu un kurās Direktīva (ES) 2016/798 ir jāpiemēro no 2020. gada 16. jūnija, valsts drošības iestādei (VDI) vajadzētu pēc pieteikuma iesniedzēja lūguma novērtēšanu turpināt pēc minētā datuma. VDI šis novērtējums būtu jāpabeidz un drošības sertifikāts jāizdod līdz 2020. gada 30. oktobrim.
                  
               
                     (3)
                  
                  
                     Attiecībā uz dalībvalstīm, kuras Eiropas Savienības Dzelzceļu aģentūrai (“Aģentūra”) un Komisijai ir sniegušas paziņojumu saskaņā ar Direktīvas (ES) 2016/798 33. panta 2.a punktu, dažu Komisijas Īstenošanas regulas (ES) 2018/763 (4) noteikumu piemērošana būtu jāatliek un tie būtu jāpiemēro no 2020. gada 31. oktobra. Būtu jāpielāgo arī Īstenošanas regulā (ES) 2018/763 izklāstītie pārejas noteikumi.
                  
               
                     (4)
                  
                  
                     Pieteikuma iesniedzēji pieteikumus var būt sagatavojuši saskaņā ar Īstenošanas regulu (ES) 2018/763, ievērojot pašreizējo pieteikumu iesniegšanas termiņu. Pieteikumos, kas sagatavoti saskaņā ar Īstenošanas regulu (ES) 2018/763, būtu jāiekļauj visi vajadzīgie pierādījumi dzelzceļa pārvadājumu uzņēmumu drošības sertifikācijai saskaņā ar Direktīvu 2004/49/EK vai Direktīvu (ES) 2016/798. Tāpēc būtu jāļauj pieteikuma iesniedzējiem to dalībvalstu valsts drošības iestādēm, kuras Aģentūrai un Komisijai ir sniegušas paziņojumu saskaņā ar Direktīvas (ES) 2016/798 33. panta 2.a punktu, iesniegt pieteikumus, kuros uzskaitīti pierādījumi saskaņā ar Īstenošanas regulu (ES) 2018/763. Valsts drošības iestādēm šie pieteikumi būtu jāpieņem, nepieprasot pārskatīt pieteikumu.
                  
               
                     (5)
                  
                  
                     Tāpēc Īstenošanas regula (ES) 2018/763 būtu attiecīgi jāgroza.
                  
               
                     (6)
                  
                  
                     Šajā regulā paredzētie pasākumi ir saskaņā ar Direktīvas (ES) 2016/798 28. panta 1. punktā minētās komitejas atzinumu.
                  
               
                     (7)
                  
                  
                     Lai nodrošinātu šajā regulā paredzēto pasākumu efektivitāti, šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī,
                  
               IR PIEŅĒMUSI ŠO REGULU.
         
            1. pants
            Īstenošanas regulu (ES) 2018/763 groza šādi:
            
                        1)
                     
                     
                        regulas 2. panta 5. punktu aizstāj ar šādu:
                        
                                    “5)
                                 
                                 
                                    “attiecīgais datums” ir 2019. gada 16. jūnijs attiecībā uz tām dalībvalstīm, kuras Aģentūrai un Komisijai nav saskaņā ar Direktīvas (ES) 2016/798 33. panta 2. punktu paziņojušas to, ka ir pagarinājušas minētās direktīvas transponēšanas periodu. Tas ir 2020. gada 16. jūnijs attiecībā uz tām dalībvalstīm, kuras Aģentūrai un Komisijai ir saskaņā ar Direktīvas (ES) 2016/798 33. panta 2. punktu paziņojušas to, ka ir pagarinājušas minētās direktīvas transponēšanas periodu, un kuras Aģentūrai un Komisijai nav sniegušas paziņojumu saskaņā ar Direktīvas (ES) 2016/798 33. panta 2.a punktu. Tas ir 2020. gada 31. oktobris attiecībā uz tām dalībvalstīm, kuras Aģentūrai un Komisijai ir saskaņā ar Direktīvas (ES) 2016/798 33. panta 2.a punktu paziņojušas to, ka vēlreiz ir pagarinājušas minētās direktīvas transponēšanas periodu.”;
                                 
                              
                  
                        2)
                     
                     
                        regulas 15. pantu groza šādi:
                        
                                    a)
                                 
                                 
                                    iekļauj šādu 4.a punktu:
                                    
                                       “4.a   Neskarot 1.–4. punktu, tajās dalībvalstīs, kuras Aģentūrai un Komisijai ir sniegušas paziņojumu saskaņā ar Direktīvas (ES) 2016/798 33. panta 2. punktu un kurās Direktīvu (ES) 2016/798 piemēro no 2020. gada 16. jūnija, VDI pēc pieteikuma iesniedzēja lūguma turpina drošības sertifikāta pieteikumu novērtēšanu saskaņā ar Direktīvu 2004/49/EK pēc 2020. gada 16. jūnija ar nosacījumu, ka tā drošības sertifikātu izdod līdz 2020. gada 30. oktobrim.
                                       Ja VDI atzīst, ka tā nespēs drošības sertifikātu izdot līdz 2020. gada 30. oktobrim, tā nekavējoties informē pieteikuma iesniedzēju un Aģentūru un piemēro 2.–4. punktu.”;
                                    
                                 
                              
                                    b)
                                 
                                 
                                    iekļauj šādu 6.a punktu:
                                    
                                       “6.a   Ja paredzētā darbības telpa aptver vairākas dalībvalstis, no vienotā drošības sertifikāta, ko Aģentūra izdevusi laikā no 2020. gada 16. jūnija līdz 2020. gada 30. oktobrim izslēdz tīklu vai tīklus visās dalībvalstīs, kuras Aģentūrai un Komisijai ir sniegušas paziņojumu saskaņā ar Direktīvas (ES) 2016/798 33. panta 2.a punktu. Valsts drošības iestādes dalībvalstīs, kuras šādu paziņojumu ir sniegušas:
                                       
                                                   a)
                                                
                                                
                                                   uzskata Aģentūras izdotu vienoto drošības sertifikātu par līdzvērtīgu drošības sertifikāta daļai, kas izdota saskaņā ar Direktīvas 2004/49/EK 10. panta 2. punkta a) apakšpunktu;
                                                
                                             
                                                   b)
                                                
                                                
                                                   no 2020. gada 16. jūnija izsniedz drošības sertifikātus saskaņā ar Direktīvas 2004/49/EK 10. panta 2. punkta b) apakšpunktu ar derīguma termiņu, kas nepārsniedz vienotā drošības sertifikāta derīguma termiņu.”;
                                                
                                             
                                 
                              
                                    c)
                                 
                                 
                                    panta 7. punktu aizstāj ar šādu:
                                    
                                       “7.   Šā panta 2. punkta a) apakšpunktā un 6. un 6.a punktā minētajos gadījumos valsts drošības iestāde sadarbojas un veic koordināciju ar Aģentūru nolūkā uzņemties Direktīvas (ES) 2016/798 10. panta 3. punkta a) apakšpunktā noteikto elementu novērtēšanu. Šādā gadījumā Aģentūra pieņem Direktīvas 2004/49/EK 10. panta 2. punkta a) apakšpunktā minēto novērtējumu, ko veikusi valsts drošības iestāde.”;
                                    
                                 
                              
                                    d)
                                 
                                 
                                    pievieno šādu jaunu 8. punktu:
                                    
                                       “8.   Laikā no 2020. gada 16. jūnija līdz 2020. gada 30. oktobrim dalībvalstīs, kas Aģentūrai un Komisijai ir sniegušas paziņojumu saskaņā ar Direktīvas (ES) 2016/798 33. panta 2.a punktu, pieteikuma iesniedzēji, kas iesniedz drošības sertifikāta pieteikumu Direktīvas 2004/49/EK vajadzībām, drīkst valsts drošības iestādēm iesniegt saskaņā ar I pielikumu sagatavotu dokumentāciju.
                                       Drošības sertifikātu pieteikumus saskaņā ar šo regulu pirmajā daļā minētās valsts drošības iestādes pieņem Direktīvas 2004/49/EK vajadzībām.”;
                                    
                                 
                              
                  
                        3)
                     
                     
                        regulas 16. pantu aizstāj ar šādu:
                        
                           “16. pants
                           Atcelšana
                           Regulu (EK) Nr. 653/2007 atceļ no 2019. gada 16. jūnija.
                           Tomēr to turpina piemērot līdz 2020. gada 15. jūnijam attiecībā uz tām dalībvalstīm, kuras Aģentūrai un Komisijai ir saskaņā ar Direktīvas (ES) 2016/798 33. panta 2. punktu paziņojušas to, ka ir pagarinājušas minētās direktīvas transponēšanas periodu, un kuras Aģentūrai un Komisijai nav sniegušas paziņojumu saskaņā ar Direktīvas (ES) 2016/798 33. panta 2.a punktu.
                           To turpina piemērot līdz 2020. gada 30. oktobrim attiecībā uz tām dalībvalstīm, kuras Aģentūrai un Komisijai ir saskaņā ar Direktīvas (ES) 2016/798 33. panta 2.a punktu paziņojušas to, ka ir pagarinājušas minētās direktīvas transponēšanas termiņu.”;
                        
                     
                  
                        4)
                     
                     
                        regulas 17. panta otro daļu aizstāj ar šo:
                        “To piemēro no 2019. gada 16. jūnija dalībvalstīs, kuras Aģentūrai un Komisijai nav sniegušas paziņojumu saskaņā ar Direktīvas (ES) 2016/798 33. panta 2. punktu.
                        To piemēro no 2020. gada 16. jūnija dalībvalstīs, kuras Aģentūrai un Komisijai ir sniegušas paziņojumu saskaņā ar Direktīvas (ES) 2016/798 33. panta 2. punktu un kuras Aģentūrai un Komisijai nav sniegušas paziņojumu saskaņā ar Direktīvas (ES) 2016/798 33. panta 2.a punktu.
                        Visās dalībvalstīs to piemēro no 2020. gada 31. oktobra.
                        Tomēr visās dalībvalstīs no 2019. gada 16. februāra piemēro 15. panta 1., 2., 3. un 7. punktu un no 2019. gada 16. jūnija – 15. panta 6. punktu.
                        15. panta 6.a punktu piemēro no 2020. gada 16. jūnija visās dalībvalstīs.
                        15. panta 8. punktu piemēro no 2020. gada 16. jūnija dalībvalstīs, kuras Aģentūrai un Komisijai ir sniegušas paziņojumu saskaņā ar Direktīvas (ES) 2016/797 57. panta 2.a punktu.”
                     
                  
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 12. jūnijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 138, 26.5.2016., 102. lpp.
         
         
            (2)  Eiropas Parlamenta un Padomes Direktīva (ES) 2020/700 (2020. gada 25. maijs), ar ko Direktīvas (ES) 2016/797 un (ES) 2016/798 groza attiecībā uz to transponēšanas laikposmu pagarināšanu (OV L 165, 27.5.2020., 27. lpp.).
         
            (3)  Eiropas Parlamenta un Padomes Direktīva 2004/49/EK (2004. gada 29. aprīlis) par drošību Kopienas dzelzceļos un par Padomes Direktīvas 95/18/EK par dzelzceļa pārvadājumu uzņēmumu licencēšanu un Direktīvas 2001/14/EK par dzelzceļa infrastruktūras jaudas sadali un maksas iekasēšanu par dzelzceļa infrastruktūras izmantošanu un drošības sertifikāciju grozījumiem (OV L 164, 30.4.2004., 44. lpp.).
         
            (4)  Komisijas Īstenošanas regula (ES) 2018/763 (2018. gada 9. aprīlis), ar ko nosaka praktisku kārtību vienoto drošības sertifikātu izdošanai dzelzceļa pārvadājumu uzņēmumiem saskaņā ar Eiropas Parlamenta un Padomes Direktīvu (ES) 2016/798 un atceļ Komisijas Regulu (EK) Nr. 653/2007 (OV L 129, 25.5.2018., 49. lpp.).